REPUBLIKA HRVATSKA

VUKOVARSKO-SRIJEMSKA ŽUPANIJA

OSNOVNA ŠKOLA BRŠADIN

Duje Zaharića 1, Bršadin

KLASA 007-04/22-02/22

URBROJ: 2196-87-22-01

Bršadin, 24. ožujka 2022. godine

**ZAPISNIK**

**sa sjednice Školskog odbora Osnovne škole Bršadin, održane dana 24. ožujka 2022. godine, s početkom u 19,00 sati u prostorijama Osnovne škole Bršadin, Duje Zaharića 1, Bršadin**

Predsjedavatelj: Predsjednik Školskog odbora, Stevan Šaulić

Prisutni članovi: Slobodanka Cvjetičanin, Biljana Radan, Gorana Janjatović, Dragan Milanović

Odsutni članovi( koji su opravdali svoj izostanak): Veljko Šekuljica, Milena Orlović

Ostali prisutni:

 Ivana Kovačević, tajnica Škole, zapisničarka

 Tatjana Lukić, ravnateljica škole

 Predsjedavatelj Stevan Šaulić, otvara Sjednicu Školskog odbora Osnovne škole Bršadin, pozdravlja sve nazočne članove i potvrđuje da je na sjednici prisutan potreban broj članova za pravovaljano odlučivanje, te predlaže sljedeći:

DNEVNI RED

1.Usvajanje zapisnika s prethodne sjednice

2. Davanje prethodne suglasnosti na Odluku ravnateljice za prijem u radni odnos tajnika škole

3. Razno

Dnevni red je dat na usvajanje.

**Zaključak:**

**Predloženi dnevni red usvojen je jednoglasno.**

**Točka 1.**

Predsjednik Školskog odbora, Stevan Šaulić otvara prvu točku dnevnoga reda, poziva tajnicu škole, Ivanu Kovačević da pročita zapisnik s prethodne sjednice Školskog odbora. Tajnica je u cijelosti pročitala zapisnik. Pitanja i primjedbi nije bilo. Prelazi se na glasovanje.

**Zaključak:**

**Zapisnik sa Sjednice ŠO održane dana 18. ožujka 2022. godine usvojen je jednoglasno.**

**Točka 2.**

Predsjedavatelj otvara drugu točku dnevnoga reda, riječ prepušta ravnateljici škole Tatjani Lukić, koja na početku pozdravlja sve prisutne. Ravnateljica upoznaje članove Školskog odbora s natječajem za tajnika školske ustanove koji je raspisan 04. ožujka 2022. godine. Navodi kako je pristiglo 11 prijava kandidata. Povjerenstvo za procjenu i vrednovanje kandidata za zapošljavanje na natječaj za popunu radnog mjesta tajnika školske ustanove je na sjednici otvorilo omotnice i rangiralo kandidate po kriterijima. Utvrđeno je da je pristiglih prijava na natječaj, odnosno kandidata koji zadovoljavaju uvjete bilo 5. Nakon toga Povjerenstvo je odlučilo da će pismeno testiranje biti održano dana 22. ožujka 2022. godine s početkom u 13,00 sati u prostorijama Osnovne škole Bršadin te da će o tome obavijestiti kandidate. Dva kandidata su zadovoljila pismeni dio i pozvani su na usmeno testiranje. Povjerenstvo je provelo usmeno testiranje i nakon toga obavijestilo ravnateljicu o rezultatima. Ravnateljica zatim navodi kako je obavila intervju s oba kandidata te kako je Srđan Milaković, jedan od kandidata imao vrlo uspješne rezultate na svim spomenutim testiranjima.

Dragan Milanović preuzima riječ i govori kako smatra da se ne treba žuriti s prijemom u radni odnos na neodređeno radno vrijeme zbog cijele situacije u školi te je upitao ravnateljicu može li se s predloženim kandidatom sklopiti ugovor o radu na određeno radno vrijeme, odnosno na 60 dana..

Gorana Janjatović je zatim upitala hoće li takva odluka donijeti dodatne probleme budući da je u tekstu natječaja za tajnika školske ustanove navedeno: prijem u radni odnos na neodređeno radno vrijeme.

Ravnateljica je rekla kako se mora postupiti po pravilniku te da Školski odbor odlučuje o tome hoće si suglasnost biti dana ili ne. Ukoliko Školski odbor uskrati suglasnost za prijem u radni odnos, sklopiti će se s kandidatom ugovor o radu na određeno radno vrijeme.

Predsjednik Školskog odbora poziva na glasovanje.

Na prijedlog se stavlja kandidat Srđan Milaković.

Suglasnost za prijem u radni odnos Srđana Milakovića na neodređeno radno vrijeme, nije dana (jednoglasno)

Ravnateljica zatim predlaže kandidata Mihovila Vrančića.

Predsjednik poziva na glasovanje,

Suglasnost za prijem u radni odnos Mihovila Vrančića na neodređeno radno vrijeme, nije dana (jednoglasno).

**Zaključak:**

**Odluka za prijem u radni odnos tajnika školske ustanove na neodređeno radno vrijeme, nije usvojena (jednoglasno).**

**Točka 3.**

Pod točkom razno nije bilo pitanja i primjedbi.

Dnevni red je završen, o sim točkama predviđenim dnevnim rednom je raspravljeno i o njima odlučeno.

Sjednica je zaključena u 19,30 sati.

Zapisničar: Predsjednik Školskog odbora:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivana Kovačević Stevan Šaulić